Diari Oficial de la Generalitat Valenciana


Sumari del DOGV 3830, del 06-09-2000 (2000/7185)

Informació pública de l'alternativa tècnica del programa d'actuació integrada de la unitat d'execució Turís-Tres Forques del pla especial de protecció i reforma interior del barri de Patraix de València.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3830

Data del DOGV
:   06-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7185


Organisme emissor
:   Hogares Urbanos, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució Turís-Tres Forques del pla especial de protecció i reforma interior del barri de Patraix de València. [2000/M7185]
  
Mitjançant aquest edicte s'anuncia l'obertura d'un període d'informació pública de 20 dies, comptats a partir del dia següent a la publicació en el Diari Oficial de la Generalitat Valenciana de la documentació integrant de l'alternativa tècnica del programa d'actuació integrada, de gestió indirecta, en sòl urbà, de la unitat d'execució que en aquesta es delimita, que passarà a anomenar-se Turís-Tres Forques, del pla especial de protecció i reforma interior del barri de Patraix de València, promogut per Hogares Urbanos, SL.
  
Així mateix, es fa públic que el projecte d'urbanització que acompanya la proposta es tramitarà conjuntament amb el programa objecte d'aquesta, per la qual cosa, d'acord amb el que disposa l'article 53 de la Llei Reguladora de l'Activitat Urbanística, és innecessària la seua informació pública separada.
  
La documentació abans dita estarà a la vista durant els expressats períodes d'informació pública en la Notaria del senyor Manuel Ángel Rueda Pérez, situada a València, carrer de Roger de Llúria, 28-1.ª, de 10.00 a 13.00 hores, de dilluns a divendres.
  
Es fa l'advertència que, en el termini de 20 dies, comptats des de la publicació de l'últim anunci, qualsevol persona podrà comparéixer en la notaria abans indicada per a obtindre, al seu càrrec, una còpia, total o parcial, de l'acta notarial de protocol·lització o sol·licitar l'exhibició d'aquesta. Així mateix, es fa constar la possibilitat de consultar en l'ajuntament les actuacions derivades de la documentació dipositada en aquest i de presentar-hi, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives, tot això segons el que disposen els articles 46 i 48 de l'esmentada Llei 6/1994, de 15 de novembre, de la Generalitat Valenciana.
  
Aquestes proposicions juridicoeconòmiques es presentaran en el registre general de l'ajuntament en plica tancada en els cinc dies hàbils següents des del venciment del termini anterior, amb la documentació establida en els apartats C) i D) de l'article 32 de la LRAU.
  
L'acte d'obertura de pliques tindrà lloc en l'ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques totes les actuacions estaran a la vista per a consulta i al·legacions abans de l'aprovació del programa i l'adjudicació de la seua execució.